CELEX: 32012R0088
Language: mt
Date: 2012-02-01 00:00:00
Title: Regolament ta’ Implimentazzjoni tal-Kummissjoni (UE) Nru 88/2012 tal- 1 ta’ Frar 2012 li jemenda r-Regolament (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq

2.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 30/11
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 88/2012
   tal-1 ta’ Frar 2012
   li jemenda r-Regolament (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1210/2003 tas-7 ta' Lulju 2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq, (1) u b'mod partikolari l-Artikolu 11(b) tiegħu,
   Billi:
   
               (1)
            
            
               L-Anness IV għar-Regolament (KE) Nru 1210/2003 jelenka l-persuni fiżiċi u ġuridiċi, korpi jew entitajiet pubbliċi assoċjati mar-reġim tal-ex President Saddam Hussein koperti mill-iffriżar ta' fondi u riżorsi ekonomiċi taħt dak ir-Regolament.
            
         
               (2)
            
            
               Fit-2 ta' Ġunju 2011, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi żewġ persuni fiżiċi mil-lista ta’ persuni jew entitajiet li għalihom japplikaw l-iffriżar tal-fondi u r-riżorsi ekonomiċi, b’referenza għall-paragrafu 23(b) tar-Riżoluzzjoni 1483(2003) tal-Kunsill tas-Sigurtà tan-Nazzjonijiet Uniti. Barra minn hekk, fis-6 ta’ Diċembru 2011, il-Kumitat tas-Sanzjonijiet iddeċieda li jneħħi persuna fiżika waħda mil-lista.
            
         
               (3)
            
            
               L-Anness V tar-Regolament (KE) Nru 1210/2003 jelenka l-awtoritajiet kompetenti li għalihom hemm attribwiti funzjonijiet speċifiċi relatati mal-implimentazzjoni ta' dak ir-Regolament. Din il-lista għandha tiġi aġġornata fuq il-bażi tal-informazzjoni li waslet mill-Greċja u l-Ungerija.
            
         
               (4)
            
            
               L-Annessi IV u V tar-Regolament (KE) Nru 1210/2003 għandhom għalhekk jiġu emendati kif jixraq.
            
         ADOTTAT DAN IR-REGOLAMENT:
   Artikolu 1
   L-Anness IV tar-Regolament (KE) Nru. 1210/2003 qed jiġi b’dan emendat kif stabbilit fl-Anness I ta’ dan ir-Regolament.
   Artikolu 2
   L-Anness V tar-Regolament (KE) Nru 1210/2003 qed jiġi b’dan emendat kif stabbilit fl-Anness II ta’ dan ir-Regolament.
   Artikolu 3
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u huwa applikabbli direttament fl-Istati Membri kollha.
      Magħmul fi Brussell, l-1 ta’ Frar 2012.
      
         
            Għall-Kummissjoni, F'isem il-President,
         
            Il-Kap tas-Servizz tal-Politika Estera Strumenti
         
      
   
   
      (1)  ĠU L 169, 8.7.2003; p. 6. Ir-Regolament kif emendat l-aħħar bir-Regolament tal-Kunsill (UE) Nru 131/2011 (ĠU L 41, 15.2.2011, p. 1).
   
      ANNESS I
      Il-persuni fiżiċi, korpi jew entitajiet li ġejjin għandhom jitneħħew mill-Anness IV tar-Regolament (KE) Nru 1210/2003:
      
                  (1)
               
               
                  Nabil Victor Karam. Data tat-twelid: 1954. Indirizzi: (a) C/o Trading and Transport Services, Al-Razi Medical Complex, Jabal Al-Hussein, Amman, Jordan, (b) C/o Alfa Company Limited for International Trading and Marketing, P.O. Box 910606, Amman 11191, Jordan. Nazzjonalità: Libaniża.
               
            
                  (2)
               
               
                  Hikmat Jarjes Bahnam (magħruf ukoll bħala Hikmat Gargees). Indirizz: Bagdad, Iraq. Nru tal-Passport 035667 (Iraqi).
               
            
                  (3)
               
               
                  Tarik Nasser S. Al Obaidi (magħruf ukoll bħala (a) Tarik al'Ubaydi, (b) Tariq al'Ubaydi). Data tat-twelid: 1945. Post tat-twelid: Bagdad, Iraq. Indirizz: Bagdad, Iraq. Nru tal-Passport 212331 (Iraqi).
               
            
   
      ANNESS II
      L-Anness V tar-Regolament (KE) Nru 1210/2003 huwa emendat kif ġej:
      
                  (1)
               
               
                  L-indirizz tal-websajt għal informazzjoni dwar l-awtorità kompetenti taħt l-intestatura ‘Il-GREĊJA’ għandu jinbidel b’dan:
                  ‘http://www1.mfa.gr/en/foreign-policy/global-issues/international-sanctions.html’
               
            
                  (2)
               
               
                  L-indirizz tal-websajt għal informazzjoni dwar l-awtorità kompetenti taħt l-intestatura ‘L-UNGERIJA’ għandu jinbidel b’dan:
                  ‘http://www.kormany.hu/download/5/35/50000/ENSZBT-ET-szankcios-tajekoztato.pdf’